# **DECIZIA ETAPEI DE ÎNCADRARE**

## Nr. Draft din 07.08.2018

Ca urmare a solicitării de emitere a acordului de mediu adresate de **ORAȘUL CRISTURU SECUIESC** cu sediul în orașul Cristuru Secuiesc, p-ța Libertății, nr. 27, jud. Harghita, înregistrată la APM Harghita cu nr. 2602/27.03.2018, completată la nr. 3353/24.04.2018, 5237/10.07.2018 și la nr. 5860/03.08.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **07.08.2018**, că proiectul **”Construire abator de capacitate mică de interes microregional”,** propus a fi amplasat în orașul Cristuru Secuiesc, strada Kordaberek, F.N., județul Harghita nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2. pct. 7 lit. f-abatoare;

 **b) Caracteristicile proiectului:**

1.a. Mărimea proiectului:

*Prin proiect se propune construirea unui abator de mică capacitate pe un teren de suprafață de 1816mp care va fi compusă din:*

* *Padocuri de așteptare și de odihnă pentru animale*
* *Clădire cu destinație de abator pentru animale domestice, în suprafață de 318,66mp, în care se vor amenaja: zona de abatorizare, depozite frigorifice, depozite, vestiare pentru personal, laborator, centrală termică, spații de birou și alte spații anexe*
* *Platformă betonată pentru depozitarea dejecțiilor, având S=4,5mp respectiv pentru stocarea scurgerilor provenite de pe platforma betonată se va construi un bazin vidanjabil de 2,25mc.*
* *Platforme de circulație și parcări auto (5 locuri)*

Capacitatea abatorului:

* + Porcine, ovine sau caprine: 200 capete/lună
	+ Bovine: 40 capete/lună
	+ Orice combinație a acestor specii, dar care să nu depășească 5 U.V.M./zi

*Utilități:*

* *Apa potabilă va fi asigurată din rețeaua de apă potabilă al orașului Cristuru Secuiesc.*
* *Apele uzate fecaloid-menajere vor fi evacuate în canalizarea menajeră a localității.*

*Apele uzate tehnologice rezultate din cadrul obiectivului împreună cu apele uzate rezultate de la igienizarea spațiilor, vor fi colectate prin rețeaua internă de canalizare și conduse la un separator de grăsimi, după care vor fi descărcate în rețeaua de canalizare a localității.*

* *Încălzirea va fi asigurată cu centrală termică proprie-combustibil solid.*
* *Unitatea va fi racordată la rețeaua națională de electricitate.*

b. Cumularea cu alte proiecte: - Nu este cazul.

c. Utilizarea resurselor naturale: *materii prime utilizate la realizarea construcțiilor:nisip piatră, pietriș și lemn*

d. Producţia de deşeuri:

Deșeurile rezultate în urma realizării proiectului:

* *Deşeurile municipale amestecate vor fi transportate de către operatorul economic autorizat în zonă.*
* *Deşeurile rezultate din construcţii montaj vor fi transportate de către operatori economici autorizaţi în acest sens.*

În perioada de funcționare:

* 20 03 01 deşeuri municipale amestecate
* **02 02 02 deşeuri de țesuturi animale**
* **02 01 06 dejecții animaliere (materii fecale, urină, inclusiv resturi de paie) colectate separat şi tratate în afara incintei**
* **18 02 03 deşeuri sanitar-veterinare a căror colectare şi eliminare nu fac obiectul unor măsuri speciale pentru prevenirea infecțiilor**
* **15 01 10\* ambalaje care conţin reziduuri sau sunt contaminate cu substanţe periculoase**

Deșeurile generate în decursul activității vor fi preluate de operatori autorizați

e. Emisii poluante, inclusiv zgomotul şi alte surse de disconfort:

 *- emisii în aer:*

* *în fază de construire*

*- emisii de gaze de eşapament de la utilaje de construcție și pulberi/praf - aceste emisii vor fi doar temporare*

*- zgomot: - generat de utilaje în fază de construire se vor resimţi pe perioade scurte de timp, execuţia lucrărilor se vor efectua numai în timpul zilei.*

* *în fază de funcționare:*

*- zgomotul generat de utilaje se va încadra sub valorile prevăzute de legislația în vigoare.*

f. Riscul de accident, ţinându-se seama în special de substanţele şi de tehnologie utilizate: *- În etapa de funcționare se vor utiliza substanțe sau preparate chimice pentru activitățile dezinsecția periodică, dezinfecția incintelor și deratizarea spațiilor*

 **2**. **Localizarea proiectului**:

2.1.utilizarea existentă a terenului:*- Terenul se află în intravilanul orașului Cristuru Secuiesc, amplasamentul se află în zona UTR 11-subzona I –activități productive cu grad redus de poluare, activități de depozitare, comerciale și prestări servicii. (Conform Certificatului de Urbanism nr. 99/19.12.2017 emis de Primăria Orașului Cristuru Secuiesc).*

2.2.relativa abundenţă a resurselor naturale din zonă, calitatea şi capacitatea regenerativă a acestora:*- nu este cazul.*

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: Amplasamentul nu se află în zonă protejată.*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului nu se află în interiorul ariilor naturale protejate declarate prin acte normative. Cea mai apropiată arie naturală protejată fiind aria de protecţie specială de interes comunitar* ***“Râul Târnava Mare între Odorheiu Secuiesc și Vânători”*** *care este sit Natura 2000 cu* ***cod ROSCI 0383****, ce se situează la limita amplasamentului. Din acest motiv proiectul* ***nu*** *intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: Nu este cazul.*

 **3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă - o parte a intravilanului orașului Cristuru Secuiesc*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontalieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: :- nu vor exista deşeuri periculoase care să prezintă impact asupra mediului în cazul dezafectării amplasamentului;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

a)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

 Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

- abandonarea, înlăturarea sau eliminarea deşeurilor în locuri neautorizate;

- staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Respectarea prevederilor Legii nr. 211/2011 privind regimul deșeurilor cu toate modificările și completările ulterioare;

e) Respectarea prevederile Ordinului nr. 119/2014 pentru aprobarea Normelor de igienă și sănătate publică privind mediul de viață al populației-privind zonele de protecție sanitară între teritoriile protejate și o serie de unități care produc disconfort;

f) Dacă capacitatea abatorului va atinge 1t/zi materie primă procesată, veți avea obligaţia de a solicita şi de a obţine autorizaţie de mediu, conform Ordinului MMDD nr.1798/2007.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Ing. DOMOKOS László József**

 **ŞEF SERVICIU A.A.A.**

 **Ing. LÁSZLÓ Anna**

 **Întocmit**

**Ing. ABOS Judit**